Χριστιανική Αδελφότητα Νέων Θεσσαλονίκης

Η **Χριστιανική Αδελφότης Νέων Θεσσαλονίκης** ιδρύθηκε επίσημα το 1921 σαν Σωματείο Ιδιωτικού Δικαίου, κοινωφελές, μη κερδοσκοπικό, με έδρα τη Θεσσαλονίκη. Αποτελεί παράρτημα του μη κερδοσκοπικού οργανισμού Χριστιανική Αδελφότητα Νέων. Έχει αθλητικά τμήματα μπάσκετ, βόλεϊ, κολύμβησης, ιστιοπλοΐας, χάντμπολ και στίβου.

## Τμήμα καλαθοσφαίρισης ανδρών

Το τμήμα καλαθοσφαίρισης ανδρών της Χ.Α.Ν.Θ. αγωνίζεται στη National League 1.

### Ιστορία
Το 1919 σε ένα χωμάτινο μπάσκετ κοντά στο Λευκό Πύργο μπήκαν οι βάσεις για την ίδρυση του τμήματος καλαθοσφαίρισης της ΧΑΝΘ. Το χωμάτινο αυτό γήπεδο ήταν η καρδιά του μπάσκετ στη Θεσσαλονίκη μέχρι την κατασκευή του Αλεξάνδρειου Αθλητικού Μεγάρου. Εκεί οργανώθηκε το πρώτο πρωτάθλημα καλαθοσφαίρισης και η ΧΑΝΘ κατέκτησε τη δεύτερη θέση πίσω από τον Άρη με πρωταγωνιστή το Μίμη Τσικίνα που ήταν και ο προπονητής της ομάδας.
Η ΧΑΝΘ έχει κατακτήσει 2 Πρωτάθλημα Ελλάδας καλαθοσφαίρισης εφήβων το 1970 και το 1971 και 2 Πρωτάθλημα Ελλάδας καλαθοσφαίρισης παίδων το 1969 και το 1971.

#### Τίτλοι
* **16 Πρωταθλήματα Θεσσαλονίκης** : 1931, 1932, 1933, 1934, 1946, 1947, 1948, 1949, 1950, 1951, 1952, 1953, 1954, 1955, 1956, 1957
* B Εθνική (3): 1968-1969, 1977 (Βόρειος όμιλος), 2024 (3ος Όμιλος)
* Γ Εθνική (1): 1992 (Βόρειος όμιλος)
* 2 Πανελλήνια Πρωταθλήματα Εφήβων: 1970, 1971
* Κύπελλο Θεσσαλονίκης : 1957
* Κύπελλο Π.Καλπακτσόγλου: 1958

#### Δευτεραθλήτρια
* Α Εθνική (1): 1930

#### Ευρωπαϊκές διακρίσεις
* Κύπελλο Κόρατς: 1972-1973	
* Κύπελλο Κόρατς: 1973-1974

### Διακεκριμένοι καλαθοσφαιριστές
* Τάκης Ταλιαδώρος
* Θόδωρος Ροδόπουλος
* Λάκης Τσάβας
* Ανέστης Πεταλίδης
* Θάνος Παπαχαρίσης
* Βαγγέλης Τσιγαρίδας
* Γιώργος Τρόντζος
* Σωτήρης Νικολαΐδης
* Γιώργος Ζήσης
* Νίκος Ζήσης
* Βλαντιμίρ Πέτροβιτς

## Τμήμα πετοσφαίρισης ανδρών
Το τμήμα πετοσφαίρισης ανδρών της Χ.Α.Ν.Θ. έλαβε μέρος στον τελικό του Κυπέλλου Ελλάδος (ΕΑΚ Μίκρας) το 1987 στη Θεσσαλονίκη, οπότε και γνώρισε την ήττα από το Δημόκριτο με 3-0 σετ.

Επιπλέον, έχει κατακτήσει το Πρωτάθλημα Α΄ Κατηγορίας Ανδρών της Ε.ΠΕ.Σ.Θ. κατά τα έτη 1991, 1999 και 2006, καθώς και το Κύπελλο Ανδρών της Ε.ΠΕ.Σ.Θ. κατά τα έτη 1999 και 2006.

Το τμήμα εφήβων του συλλόγου έχει κατακτήσει το Πρωτάθλημα της Ε.ΠΕ.Σ.Θ. κατά τα έτη 1986 και 1987, ενώ το τμήμα παίδων έχει πετύχει το ίδιο επίτευγμα το 1984.

Τη σεζόν 1979-80 έλαβε τη δεύτερη θέση στο πρωτάθλημα της Β' Εθνικής και έτσι ανέβηκε στην πρώτη εθνική κατηγορία, όπου και μετρά 3 συμμετοχές.

Κατά τις αγωνιστικές περιόδους 2017-2023, η Χ.Α.Ν.Θ. λαμβάνει ανελλιπώς μέρος στο Πρωτάθλημα της Α2 Ανδρών.

## Τμήμα πετοσφαίρισης γυναικών

### Ιστορία
Το τμήμα πετοσφαίρισης γυναικών της Χ.Α.Ν.Θ. ιδρύθηκε το 1996.

Το 2010 κατέκτησε το Πρωτάθλημα Α' Κατηγορίας Γυναικών της Ε.ΠΕ.Σ.Θ., κερδίζοντας για πρώτη φορά το δικαίωμα ανόδου στην Α2 Εθνική Κατηγορία.

Το τμήμα παγκορασίδων του συλλόγου έχει κατακτήσει το Πρωτάθλημα της Ε.ΠΕ.Σ.Θ. το 2007.

Κατά την αγωνιστική περίοδο 2011-12, η Χ.Α.Ν.Θ. λαμβάνει μέρος στο Πρωτάθλημα της Α' Κατηγορίας Γυναικών που διοργανώνει η Ε.ΠΕ.Σ.Θ..

## Τμήμα χειροσφαίρισης ανδρών
Το τμήμα χειροσφαίρισης ανδρών της Χ.Α.Ν.Θ. δημιουργήθηκε στην Καλαμαριά στις αρχές του 1980, ελάχιστα μετά τη δημιουργία της Ομοσπονδίας Χειροσφαιρίσεως Ελλάδος (1979). Τη χρονιά ο σύλλογος δήλωσε συμμετοχή στο μοναδικό πρωτάθλημα που προκήρυξε η Ο.Χ.Ε., την Α' κατηγορία, την οποία είχε διασπάσει με γεωγραφικά κριτήρια σε 4 ομίλους. Πρώτη της έδρα υπήρξε το ανοικτό γήπεδο του Ποσειδωνίου, ενώ κατά τη διάρκεια του πρωταθλήματος παραχωρήθηκε στις ομάδες χειροσφαίρισης της πόλης το *Παλαί ντε Σπορ*. Κατά τα πρώτα της χρόνια η ομάδα διοικητικά ανήκε στο παράρτημα της Χ.Α.Ν.Θ. στην Καλαμαριά, γι' αυτό και έμεινε γνωστή ως «Χ.Α.Ν.Κ.». Το 1982 εντάχθηκε διοικητικά στο Τμήμα Φυσικής Αγωγής της Χ.Α.Ν.Θ., ωστόσο το όνομα «Χ.Α.Ν.Κ.» παρέμεινε στα μητρώα της Ο.Χ.Ε. μέχρι και το 1995.

## Τμήμα υδατοσφαίρισης ανδρών
Το τμήμα υδατοσφαίρισης ανδρών της Χ.Α.Ν.Θ. συμμετέχει στα πρωταθλήματα της Κ.Ο.Ε. από το 1990. Σήμερα ο σύλλογος διαθέτει ομάδα Νέων-Ανδρών, Εφήβων-Νέων, Παίδων–Μίνι-παίδων και Ακαδημίες. Έδρα της ομάδας είναι το Κολυμβητήριο Χ.Α.Ν.Θ.. 

Κατά την αγωνιστική περίοδο 2011-12, το ανδρικό τμήμα της Χ.Α.Ν.Θ. λαμβάνει μέρος στο Πρωτάθλημα της Α1 Εθνικής Κατηγορίας Ανδρών. Έδρα του είναι το Νέο Αθλητικό Κέντρο Χ.Α.Ν.Θ.. 

## Τμήμα στίβου
Η ΧΑΝΘ έχει κατακτήσει 5 Πανελλήνια πρωταθλήματα στίβου στο Μαραθώνιο γυναικών με την αθλήτρια Γεωργία Αμπατζίδου: 2001, 2002, 2003, 2004, 2005.

## Τμήμα επιτραπέζιας αντισφαίρισης
### Τίτλοι
1 Διασυλλογικό Πρωτάθλημα Θεσσαλονίκης: 1965 

## Τμήμα τζούντο
* ** 4 [[Πανελλήνιο πρωτάθλημα τζούντο ανδρών|Πανελλήνια πρωταθλήματα Ανδρών]] **: 1977, 1978, 1979, 1980

Το 1980 η Χ.Α.Ν.Θ. και ο Πανελλήνιος Γ.Σ. μοιράστηκαν τον τίτλο.

## Τμήμα πάλης
* **11 [[Πανελλήνιο πρωτάθλημα Ελευθέρας πάλης ανδρών|Πρωταθλήματα ελευθέρας πάλης ανδρών]]**: 1960, 1961, 1962, 1963, 1964, 1965, 1967, 1968, 1969, 1970, 1971
* **3 Κύπελλα Ελλάδας ελευθέρας πάλης**: 1996, 1997, 1998

## Τμήμα άρσης βαρών
Το ανδρικό τμήμα άρσης βαρών της ΧΑΝΘ έχει κατακτήσει 11 πρωταθλήματα άρσης βαρών Ελλάδος (1970, 1971, 1974, 1975, 1976, 1977, 1978, 1979, 1981, 1982, 1983) που το κατατάσσουν στην πρώτη θέση σε τίτλους πρωταθλητή στην Ελλάδα. Διακεκριμένοι αρσιβαρίστες της Χ.Α.Ν.Θ. υπήρξαν ο Νίκος Ηλιάδης και ο Γιάννης Σιδηρόπουλος.

## Εικόνες

 Μίμης Τσικίνας3.jpg|Το κτήριο της ΧΑΝΘ στη Θεσσαλονίκη.
 Chanth.JPG|Εξωτερική άποψη.


## Παραπομπές


## Δείτε επίσης
* Μουσείο Μπάσκετ ΧΑΝΘ

## Εξωτερικοί σύνδεσμοι
* 

Κατηγορία:Χ.Α.Ν. Θεσσαλονίκης
Κατηγορία:Ελληνικοί πολυαθλητικοί σύλλογοι
Κατηγορία:Αθλητικοί σύλλογοι Θεσσαλονίκης
Κατηγορία:Ιδρύσεις αθλητικών συλλόγων το 1921
Κατηγορία:Ιδρύσεις ομάδων καλαθοσφαίρισης το 1921
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ελληνικοί σύλλογοι πετοσφαίρισης
Κατηγορία:Σωματεία Ε.ΠΕ.Σ.Θ.
Κατηγορία:Ελληνικοί σύλλογοι υδατοσφαίρισης
Κατηγορία:Ελληνικοί σύλλογοι χειροσφαίρισης
Κατηγορία:Ελληνικοί σύλλογοι κολύμβησης
Κατηγορία:Ελληνικοί σύλλογοι στίβου
Κατηγορία:Ελληνικοί σύλλογοι αντισφαίρισης
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Ελληνικοί σύλλογοι τζούντο
Κατηγορία:Ελληνικοί σύλλογοι άρσης βαρών
Κατηγορία:Οργανώσεις νέων στην Ελλάδα